Public procurement notice: Contract Notice
Published: 2021-05-10
Buyer: IdomSoft Informatikai Zártkörűen Működő Részvénytársaság
Country: HU
Contract type: Services
Procedure: Open procedure
CPV classification: 72230000: Custom software development services | 72260000: Software-related services | 72262000: Software development services
Estimated value: 450086667 HUF
Submission deadline: 2021-06-08
Award criteria: The most economic tender

Technical requirements: A „Közigazgatási szakrendszerek egységes eléréséhez és interoperabilitásához központi alkalmazás szintű szolgáltatások biztosítása” megnevezésű projekt (a továbbiakban: KAK SW) zárását megelőzően Ajánlatkérőnek az általa vállalt feladatok teljesítéséhez külső szakértői erőforrás igénybevétele szükséges. Jelen közbeszerzés célja ezen erőforrás rendelkezésre állásának biztosítása a jelen közbeszerzési eljárás eredményeként a nyertes Ajánlattevővel kötött Keretmegállapodás keretében.
Ajánlattevőnek az architekturális és technológiai megújulásra vonatkozó fejlesztések, módosítások megvalósításával kapcsolatos szolgáltatásokat kell nyújtania a keretmegállapodás időtartama alatt a keretösszeg (nettó 450 086 667 HUF) erejéig.
A közbeszerzési eljárás eredményeként kötendő keretmegállapodásban előirányozott teljes mennyiséget a keretmegállapodás keretösszege képezi.
A keretmegállapodás alapján az alábbi szakértői erőforrások, illetve az alábbi alkalmazás-fejlesztési, illetve alkalmazás-üzemeltetési szolgáltatások vonatkozásában lehet az írásbeli konzultációt lefolytatni, összhangban a műszaki leírással.
Ajánlatkérőnek a KAK SW projektjéhez kapcsolódóan a következő szakértőkre van szüksége, az alábbi mennyiségekben:
— Szoftverfejlesztő (magasfokú JAVA szakismerettel és tapasztalattal, tekintettel arra, hogy az érintett rendszer fejlesztése JAVA nyelven történik)
A nyertes Ajánlattevő feladata az alábbi alkalmazás-fejlesztési, illetve alkalmazás-üzemeltetési szolgáltatások nyújtása:
A tárgyi szolgáltatások a 309/2011. (XII.23.) Korm. rendelet 3. melléklete szerinti rendszerekre/pénzügyi rendszerekre/vállalatirányítási rendszerekre vonatkoznak.
Ajánlatkérő rögzíti, hogy a keretmegállapodásban előirányozott teljes mennyiséget a nettó 450 086 667 HUF mértékű keretösszeg (a továbbiakban: keretösszeg) jelenti.
Ajánlatkérő a Kbt. 65. § (3) és (5) bekezdésében foglaltaknak való megfelelés érdekében a következőket rögzíti:
— Előre kalkuláltan 7 000 főt kiszolgáló komplex, országos lefedettségű közigazgatási és/vagy pénzügyi és/vagy vállalatirányítási rendszerre lesz szükség. A közigazgatási és/vagy pénzügyi és/vagy vállalatirányítási rendszernek a 8 db MAGYARORSZÁGI régió mindegyikében legalább egy-egy helyen működnie kell. Ajánlatkérő az országos lefedettségű rendszer alatt a következőket érti: legalább 5 MAGYARORSZÁGI régió mindegyikében legalább egy-egy helyen működő közigazgatási és/vagy pénzügyi és/vagy vállalatirányítási rendszer.
Ajánlatkérő a 321/2015. (X. 30.) Korm. rendelet 46. § (3) bekezdésében foglaltak alapján felhívja Ajánlattevők figyelmét, hogy a konkrét gyártmányra, típusra történő hivatkozás esetén odaértendő a „vagy azzal egyenértékű” kifejezés.
A fejlesztési környezet, valamint az elvégzendő feladatok részletes leírását a Közbeszerzési dokumentumok részét képező Műszaki leírás tartalmazza.
Ajánlatkérő a Kbt. 57. § (1) bekezdésének eleget tevő, a felhívást kiegészítő közbeszerzési dokumentumokat (a továbbiakban: Egyéb közbeszerzési dokumentumok) készít.
Ajánlatkérő az egyértelműség érdekében rögzíti, hogy a Közbeszerzési dokumentumok fogalmi köre alatt az Ajánlati felhívást, valamint az Egyéb közbeszerzési dokumentumokat érti együttvéve.

Eligibility requirements: Az előírt kizáró okok: Az eljárásban nem lehet Ajánlattevő, alvállalkozó és nem vehet részt az alkalmasság igazolásában olyan gazdasági szereplő, akivel szemben a Kbt. 62. § (1)–(2), illetve a 63. § (1) bekezdésében foglalt kizáró okok bármelyike fennáll. Ajánlatkérő kizárja az eljárásból azt a gazdasági szereplőt, aki a felhívásban előírt kizáró okok hatálya alá tartozik; és aki részéről a kizáró ok az eljárás során következett be. Igazolási mód: Ajánlattevő ajánlatában a 321/2015. (X. 30.) Korm. rendelet (továbbiakban Kr.) 1. § (1) bekezdése értelmében a kizáró okok fenn nem állása tekintetében előzetesen csak az EKR-ben elektronikus űrlapként rendelkezésre bocsátott Egységes Európai Közbeszerzési Dokumentumot (a továbbiakban: EEKD) köteles benyújtani. Ajánlattevő a Kr. 4. § (1)–(4) valamint a 6. § (1)–(2) bekezdései szerint igazolja előzetesen a Kbt. 62. § (1)–(2) és 63. § (1) bekezdéseit. Ajánlattevő a Kr. 15. §-a alapján az alkalmasság igazolásában részt vevő alvállalkozó vagy más szervezet vonatkozásában csak az EEKD-t köteles benyújtani a Kbt. 62. § és 63. §-ában foglalt kizáró okok hiányának igazolása érdekében. Ajánlattevő – a Kbt. 67. § (4) bekezdése és a Kr. 15. § (2) bekezdése értelmében – az alkalmasság igazolásában részt nem vevő alvállalkozó vonatkozásában ajánlatában csak nyilatkozni köteles arról, hogy a szerződés teljesítéséhez nem vesz igénybe a Kbt. 62. § és 63. §-a szerinti kizáró okok hatálya alá eső alvállalkozót. Az alkalmasság igazolásában részt vevő alvállalkozó tekintetében az EEKD benyújtásával Ajánlattevő eleget tesz a Kbt. 67. § (4) bekezdése szerinti nyilatkozati kötelezettségének. A kizáró okok tényleges igazolása Ajánlatkérő Kbt. 69. § (4) bekezdése szerinti felhívására az alábbiak szerint történik: A kizáró okok igazolásának tekintetében a Kr. 8–11. §-ai szerint kell eljárni, továbbá irányadóak a Kr. 12–14. §-ai, valamint a Kr. 16. §-a is. Ajánlatkérő kizárja az eljárásból azt a gazdasági szereplőt, aki a felhívásban előírt kizáró okok hatálya alá tartozik; és aki részéről a kizáró ok az eljárás során következett be. Ajánlatkérő felhívja a figyelmet továbbá a Kbt. 64. §-ában, a Kr. 1. § (7) bekezdésében foglaltakra. A kizáró okokkal kapcsolatosan az EKR-ben elektronikus űrlapként Ajánlatkérő által létrehozott nyilatkozatokat Ajánlattevőnek szintén elektronikus űrlap formájában kell az ajánlat részeként kitölteni.

Award value: 450086667